Hyd Internet 65 Views stock market
stock market
ముంబయి: స్టాక్ మార్కెట్లు స్వ‌ల్ప లాభాల‌తో ముగిశాయి. అంతర్జాతీయ మార్కెట్ల ప్రభావం, జీఎస్‌టీ కౌన్సిల్‌ సమావేశాల నేపథ్యంలో ఆరంభ ట్రేడింగ్‌లో భారీగా కొనుగోళ్లు చేపట్టిన ఇన్వెస్ట‌ర్లు మ‌ధ్యాహ్నానికి వెనక్కి తగ్గారు. ఒకానొక దశలో నష్టాల్లోకి జారుకున్నాయి. అయితే చివరకు స్వల్ప లాభాలతో సరిపెట్టుకున్నాయి. ఉదయం సెన్సెక్స్‌ 100 పాయింట్లకు పైగా లాభంతో ఉత్సాహంగా ప్రారంభమైంది. అయితే ఫార్మా, చమురు రంగ సంస్థల షేర్లు డీలా పడిపోవడంతో సూచీ నష్టాల్లోకి జారుకుంది. ఒకదశలో 70 పాయింట్ల వరకు నష్టపోయింది. చివరకు మళ్లీ కోలుకుని 32 పాయింట్ల స్వల్ప లాభంతో 33,251 వద్ద మ‌గియ‌గా, అటు నిఫ్టీ కూడా అత్యల్పంగా 6 పాయింట్లు లాభపడి 10,309 వద్ద ముగిసింది.